1

**Előterjesztés Körmend Város Önkormányzatának Képviselő-testülete**

**2014. február 12-i rendkívüli ülésére**

Tárgy: Döntés „A Dr. Batthyány-Strattmann László Múzeum állandó kiállításának megújítása II. ütem” című projekt pályázatához önrész biztosításához

Tisztelt Képviselő-testület!

**Az emberi erőforrások minisztere 9/2014. (II. 3.) EMMI rendelete a könyvtári és közművelődési érdekeltségnövelő támogatás, valamint a muzeális intézmények szakmai támogatásnak 2014. évi szabályaitól** kiírt pályázat lehetőséget biztosít a múzeum állandó kiállításának megújítására, az elmúlt év korábbi feltételei alapján.

A 2013-as költségvetési évben az I. ütemre nyújtott be az Önkormányzat sikeres pályázatot, amelynek II. üteme szükséges az állandó kiállítás végleges megújításához. Javasoljuk, hogy a megjelent pályázati kiírásra a **Dr. Batthyány-Strattmann László Múzeum részére, mint a Körmendi Kulturális Központ, Múzeum és Könyvtár intézményegységének sikeres pályázati döntés esetén a szükséges önrészt az Önkormányzat a Körmendi Kulturális Központ, Múzeum és Könyvtár intézményi költségvetésében rendelkezésre bocsássa.**

A támogatás formája vissza nem térítendő támogatás, maximális mértéke 30.000.000.-Ft, a támogatási intenzitás: 90%.

Jelen pályázat keretében az állandó kiállítás megvalósítása kerülne sorra, az I. ütem (előkészítés) után. A költségvetés előkészítése és a pályázat benyújtása intézményi hatáskörben megtörtént.

Támogatási igény: 25.200.000,- Ft

Önerő: 2.800.000,- Ft (10%)

Beruházás összesen: 28.000.000,- Ft (100%)(bruttó összeg, 27% ÁFA tartalommal)

Kérem Tisztelt Képviselő-testületet, hogy az előterjesztést megtárgyalni és elfogadni szíveskedjen.

**Határozati javaslat**

Körmend Város Önkormányzati Képviselő-testülete kiírt pályázatra történő, **Az emberi erőforrások minisztere 9/2014. (II. 3.) EMMI rendelete a könyvtári és közművelődési érdekeltségnövelő támogatás, valamint a muzeális intézmények szakmai támogatásnak 2014. évi szabályaitól rendeletre** „A Dr. Batthyány-Strattmann László Múzeum állandó kiállításának megújítása II. ütem” projekt benyújtását támogatja, elképzeléseivel egyetért, és

* a szükséges **2.800.000,-Ft (10%)** önerő fedezetét a 2014. évi költségvetés keretében a tartalék terhére biztosítja;
* felhatalmazza polgármestert a szükséges intézkedések megtételére.

Felelős: polgármester

Határidő: a pályázat elbírálása után.

*Körmend, 2014. február 10.*

|  |  |
| --- | --- |
|  | Bebes István |
|  | polgármester |